
Liiklusõnnetuste põhjuste väljaselgitamise ekspertkomisjon





Lääneranna Vallavalitsus										01.09.2026	
Jaama tn 1, Lihula linn
90302, Pärnu maakond
vallavalitsus@laaneranna.ee

Väljavõte liiklusõnnetuse kokkuvõttest

Edastan teadmiseks ja liikluskeskkonna parandamiseks tehtud ettepanekute realiseerimise otsustamiseks väljavõtte liiklusõnnetuste põhjuste väljaselgitamise ekspertkomisjoni poolt koostatud liiklusõnnetuse kokkuvõttest. 

Liiklusõnnetuse üldandmed
	Liiklusõnnetuse number
	26-17

	Liiklusõnnetuse aeg
	26.06.2026, kell 16:25, reede

	Liiklusõnnetuse koht
	8630034  Sepaküla tee 0,178 km, Tõusi küla, Lääneranna vald, Pärnu maakond

	Liiklusõnnetuse koha koordinaadid
	X V490955.6 Y 6485450.04

	Liiklusõnnetuses osalenud sõidukeid
	1

	Liiklusõnnetuses osalenud isikuid
	1

	Liiklusõnnetuses vigastatuid
	0

	Liiklusõnnetuses hukkunuid
	1



1. Liiklusõnnetuse toimumise koha kirjeldus 
1.1. Liiklusõnnetus juhtus Pärnumaal, Lääneranna vallas, Tõusi küla kohalikul teel - 8630034 Sepaküla tee  0,178 kilomeetril, asulavälises elamupiirkonnas.
1.2. Liiklusõnnetuse sündmuskoht asub sirgel teeosal. Sirge pikkus 375 meetrit. Liiklusõnnetus juhtus riigitee nr 19134 ristmikust 167 meetri kaugusel. Sündmuskohast on sirge lõpuni 225 meetrit. Katte laius 4 meetrit. Teekatteks tolmuvaba kate/pinnatud kate. Katte seisukord hea. Kraavi kaugus teljest 5,5 meetrit. Õnnetus juhtus 8 meetrit enne õueala liiklusmärki 573. Liiklusmärk 573 on täielikult okstega varjatud. Vasak teemaa niidetud 2 meetri laiuselt. Parem teemaa niidetud, kuid võsa kasvab liikumisruumis ca 0,5 meetri ulatuses. Külgnähtavus piiratud. Lubatud suurim sõidukiirus 50 km/h. Keskmine ööpäevane liiklussagedus 25 sõidukit ööpäevas.
1.3. Liiklusõnnetuse ajal oli õhutemperatuur teeilmajaama andmetel 22 kraadi sooja, sademeid ei olnud, päike paistis ja teekate oli kuiv.
1.4. Viimase viie aasta jooksul ei ole õnnetusi juhtunud.

2. Liiklusõnnetuse lühikirjeldus
2.1. Liiklusõnnetuses osales ATV, mida juhtis 45-aastane mees.
2.2. Tõusi külas, mööda Sepaküla teed liikunud ATV  sõitis teelt välja kraavi ja selle juht jäi ümberpaiskunud ATV alla. Juht hukkus sündmuskohal. 


3. Liikluskeskkonda puudutavad riskitegurid ja muud asjaolud
3.1. Liiklusõnnetus juhtus kitsal, tolmuvaba kattega teel. Külgnähtavus piiratud, võsa kasvab osaliselt liikumisruumi.
3.2. Õueala liiklusmärk võsas, varjatud.

4. Ettepanekud liikluskeskkonna parandamiseks konkreetse liiklusõnnetuse toimumise kohal
4.1. Kui liiklusmärk 573 "Õueala" on puuokstega varjatud, siis tuleks see puhastada. Õueala märk on liiklusohutuse seisukohast oluline, sest märgi mõju piirkonnas võivad inimesed liikuda teel. Muus osas liikluskeskkonna parandamiseks ettepanekuid ei ole.


Hindamaks tehtud ettepanekute asjakohasust, palun tagasisidet, kas kavandate ettepanekute või teiste meetmete rakendamist. Kui mitte, siis on oleks komisjoni jaoks oluline teada, mis põhjustel neid ei rakendatud.


Lugupidamisega


Villu Vane
komisjoni esimees
liiklusohutuse osakond
/allkirjastatud digitaalselt/
5093712
villu.vane@transpordiamet.ee

